CELEX: 62014TN0064
Language: et
Date: 2014-01-29 00:00:00
Title: Kohtuasi T-64/14: 29. jaanuaril 2014 esitatud hagi — Good Luck Shipping versus nõukogu

29.3.2014   
            
            
               ET
            
            
               Euroopa Liidu Teataja
            
            
               C 93/28
            
         29. jaanuaril 2014 esitatud hagi — Good Luck Shipping versus nõukogu
   (Kohtuasi T-64/14)
   2014/C 93/49
   Kohtumenetluse keel: inglise
   
      Pooled
   
   
      Hageja: Good Luck Shipping LLC (Dubai, Araabia Ühendemiraadid) (esindajad: F. Randolph, QC (Queen’s Counsel), barrister M. Lester ja solicitor M. Taher)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 15. novembri 2013. aasta otsus 2013/661/ÜVJP, millega muudetakse nõukogu otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2013 L 306, lk 18) ja nõukogu 15. novembri 2013. aasta rakendusmäärus (EL) nr 1154/2013, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT 2013 L 306, lk 3);
            
         
               —
            
            
               tunnistada vastavalt ELTL artiklile 277 kohaldamatuks nõukogu 10. oktoobri 2013. aasta otsus 2013/497/ÜVJP (1) ja nõukogu 10. oktoobri 2013. aasta määrus (EL) nr 971/2013 (2) („oktoobri meetmed”);
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               1.
            
            
               Esimene väide, et oktoobri meetmed tuleks tunnistada kohaldamatuks osas, milles need puudutavad hagejat ja neil puudub korrektne õiguslik alus.
            
         
               2.
            
            
               Teine väide, et nõukogu rikkus hageja õiguspärast ootust ja lõplikkuse, õiguskindluse, non bis in idem, res judicata ja diskrimineerimiskeelu põhimõtteid.
            
         
               3.
            
            
               Kolmas väide, et nõukogu rikkus põhjendamiskohustust.
            
         
               4.
            
            
               Neljas väide, et nõukogu rikkus hageja kaitseõigusi.
            
         
               5.
            
            
               Viies väide, et nõukogu on ilmselgelt eksinud oma hinnangus, et hageja suhtes on loetellu lisamise kriteeriumid täidetud, ja ei ole esitanud mingeid tõendeid, mis õigustaksid hageja loetellu lisamist.
            
         
               6.
            
            
               Kuues väide, et vaidlusalused meetmed rikkuvad hageja põhiõigusi, nende hulgas tema õigust maine ja vara austamisele.
            
         
               7.
            
            
               Seitsmes väide, et nõukogu kuritarvitas vaidlusaluseid meetmeid võttes oma võimu; hageja süüdistamine Euroopa Kohtu otsuse täitmisest kõrvalehoidumises ei ole korrektne viis oma võimu kasutamiseks.
            
         
      (1)  Nõukogu 10. oktoobri 2013. aasta otsus 2013/497/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 272, lk 46).
   
      (2)  Nõukogu 10. oktoobri 2013. aasta määrus (EL) nr 971/2013, millega muudetakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 272, lk 1).